text: Tønder Kommune: Ældremaden skal være mere spiselig
  06 februar 2017 kl. 16.50
  Foliebakker klar til at blive varmet op i mikroovnen. Sådan har det været i årevis, men er det nu godt nok, spørger de sig selv i Tønder Kommune. 
  Kedelig ældremad i foliebakker skal være slut. Derfor har Tønder Kommune inviteret til workshoppen Fremtidens Måltidsløsninger, hvor borgere og ansatte sammen med en kok skal være med til at gøre ældremaden mere spiselig.
  Sven Rode, fagchef, Tønder Kommune: "Selvom om vores undersøgelse hos borgerne i Tønder siger, at de faktisk ikke er egentlig utilfredse med maden, så vil vi gerne gøre både maden og måden den præsenteres på bedre."
  En af deltagerne i dagens workshop, som foregår i Odense, er pensionist Ellen Petersen, som synes, at de sædvanlige retter i foliebakker er ok, men måske nok en smule ensformige. 　
  Da kokken tryller lidt med retten må Ellen Petersen overgive sig.
  - Det ser rigtig godt ud, siger Ellen Petersen.
  Under workshoppen fortsætter kokken med at pynte på de kommunale færdigretter til de femten deltagere, der er med på dagens madtur.
  - Selvom vores undersøgelse hos borgerne i Tønder siger, at de faktisk ikke er egentlig utilfredse med maden, så vil vi gerne gøre både maden og måden den præsenteres på bedre, og vi er åbne for alle løsninger, siger fagchef ved Tønder Kommune Sven Rode til TV SYD.
  Læs hele Tønder Kommunes brugerundersøgelse om fremtidens måltidsløsninger her.
  